**Predstavljamo Vam Almiru Asani,**

**učenicu III-2 razreda, programa medicinska sestra – tehničar opće njege**

**Almira Asani** odlična je učenica III-2 razreda, zanimanja medicinska sestra/tehničar opće njege.

Protekle školske godine sudjelovala je na brojnim natjecanjima, uspješno predstavljajući sebe, svoj razred i svoju školu.

Želite li upoznati Almiru dovoljno se poigrati slovima njezinog imena jer ona vjerodostojno opisuju njezinu osobnost. Almira je ambiciozna,lucidna, marljiva, inteligentna, radišna i altruistična.

Profesori ističu da je Almira istinski ljubitelj umjetnosti riječi čije interpretacije književnih djela i svakodnevnih situacija uvijek u sebi nose prepoznatljiv znak njezine osobnosti.

Kolege i prijatelji iz razreda, opisujući Almiru, jednostavno kažu: “Almira je super!“.

Pitate li mene tko je Almira Asani, ponosno odgovaram: **„ Moja učenica“**.

**Almira, čestitam!**

**Razrednica**

**Sanja Orešković, prof.**

**Predstavljamo Vam Patriciju Štriga, učenicu III-6 razreda, programa farmaceutski tehničar**

Vrlo često čujemo roditelje kako se žale da im djeca stalno uče ili vise na kompjutorui i ne stignu se baviti ničim drugim. Stoga mi je jako drago predstaviti vam Patriciju

Ona je učenica III-6 razreda, smjer farmaceutski tehničar. Od prvog dana pokazuje veliki interes za smjer koji je upisala i s lakoćom savladava nastavno gradivo i ostale zadatke koji se stavljaju pred nju.

U razredu potiče pozitivnu komunikaciju i zato je kolege već treću godinu za redom biraju kao predstavnika razreda u Vijeću učenika naše škole.

Marljiva je i znatiželjna te stoga rado sudjeluje u izvannastavnim aktivnostima. Članica je Debatnog kluba naše škole i aktivno sudjeluje u GLOBE projektu. Moram reći da sam prisustvovala na nekim debatama i tribinama i iznenadila me zrelost u iznošenju i argumentiranju stavova jedne tako mlade osobe.

Svoje stečeno znanje uvijek je spremna proširivati kroz natjecanja iz pojedinih predmeta. Prošle godine sudjelovala je na školskom natjecanju iz engleskog jezika i školskom, a potom i na županijskom natjecanju iz latinskog jezika.

Patricia voli jako puno čitati. Često se njeni kolege šale da im trebaju titlovi kada ona govori o nekim temama na satu.

Patricija boravi u školskom domu „Podmurvice“ te se i tamo uključila u razne aktivnosti: foto-sekcija, eko-grupa, a predstavljala je dom i na natjecanju Crvenog križa.

Međutim, ono što Patriciju čini posebnom mladom osobom je njezin humanitarni rad. U protekloj školskoj godini organizirala je brojne humanitarne akcije u svom domu. Volontira u prihvatilištu za beskućnike i u socijalnoj samoposluzi. Nije joj teško preko vikenda ostajati u domu i svemu tome posvetiti svoje slobodno vrijeme Njene odgojateljice su prepoznale njezin trud i kandidirale je za nagradu „Luka Ritz“, za promicanje tolerancije i škole bez nasilja. Ovu nagradu dobiva svake godine dvoje učenika, a ove godine ju je osvojila i naša Patricia. Stoga je ove godine predložena i za ponos naše škole.

Patricija ne staje na tomu. Ove godine je proširila svoju ljubav prema čitanju i postala teta pričalica. Svi dobro znamo koliko je to posebno vrijedan volonterski rad i koliko je važno vratiti osmjeh na lica bolesne djece.

Uza sve ovo što sam nabrojala, Patricija je naravno i odlična učenica. Ona je ambiciozna, pametna, načitana i vrijedna djevojka s jasno postavljenim životnim ciljevima.

Patricija, želim ti da ostvariš svoje snove, postaneš uspješna mlada osoba, a da pri tome uvijek zadržiš u sebi ovu pozitivnost, vedrinu i toplinu kojom zračiš i pomažeš onima kojima je to potrebno.

**Razrednica**

**Sanda Klarin, prof.**

**Predstavljamo Vam Nenada Hrvatina,**

**učenika IV-1 razreda, programa medicinska sestra – tehničar opće njege**

# Nenad Hrvatin je učenik IV-1 razreda Medicinske škole u Rijeci, smjer medicinska sestra - tehničar opće njege. Osim odičnog uspjeha, uzornog vladanja i vrlo malog broja izostanaka sudjelovao na mnogim vannastavnim aktivnostima – hmanitarne akcije na Korzu povodom Dana škole, akcije škole i Crvenog križa Solidarnost na djelu, Medicinska škola u Rijeci – škola solidarnosti, gdje volontira. Ali nije on aktivan samo u školi. Van škole bavi se streljaštvom i sudjeluje na natjecanjima. Osim uspjeha u učenju i sportu krase ga mnoge vrline. Odgovoran je i vrijedan, pouzdan i skroman, vrlo jednostavan a sve uspjehe postiže nevjerovatnom lakoćom. Rado pomaže drugim učenicima u razredu i draga je i topla osoba. Krasi ga i jedan poseban, fini smisao za humor te nas ponekad i ugodno zabavlja. Zbog ovih njegovih karakteristika i uspjeha bio je nagrađeni učenik za školsku godinu 2011./2012. Medicinske škole u Rijeci. Nenad Hrvatin je uključen i u razredna zaduženja tako da je i predsjednik razreda svake školske godine a od predprošle je i predstavnik razreda u Učeničkom vijeću jer su tako odlučili učenici u razredu zbog velikog povjerenja u Nenada i njegove sposobnosti. U ova dva nepuna mjeseca ove školske godine već je sudjelovao u svim humanitarnim akcijama naše škole i Crvenog križa te kako imamo još peti razred pred sobom velika je vjerojatnost da će Nenad opet biti među najboljima.

Razrednica

**Irena Eisenkohl Novaković**, bacc.med.techn.